Balčik
<s>Balčik () je grad u Republici Bugarskoj, u severoistočnom delu zemlje, sedište istoimene opštine Balčik u okviru Dobričke oblasti.</s>

<s>Balčik je poznato letovalište na obali Crnog mora.</s>

<s>Prirodni uslovi 
Položaj: Balčik se nalazi u severoistočnom delu Bugarske.</s><s>Od prestonice Sofije grad je udaljen 490 km istočno, a od oblasnog središta, Dobriča grad je udaljen 35 km jugoistočno.</s>

<s>Reljef: Oblast Balčika se nalazi na bugarskoj obali Crnog mora.</s><s>Gradsko priobalje čini niz plaža, iznad kojih se strmo izdiže brežuljkasta oblast središnje Dobrudže.</s><s>Grad je stoga na veoma pokrenutom terenu, od 0 do 200 metara nadmorske visine.</s>

<s>Klima: Klima u Balčiku je izmenjeno kontinentalna klima sa uticajem mora.</s>

<s>Vode: Balčik je smešten u omanjem zalivu Crnog mora.</s>

<s>Istorija 
Oblast Balčika je prvobitno bilo naseljeno Tračanima, a posle njih ovom oblašću vladaju stari Rim i Vizantija.</s><s>Južni Sloveni ovo područeje naseljavaju u 7. veku.</s><s>Od 9. veka do 1373. godine oblast je bila u sastavu srednjovekovne Bugarske.</s>

<s>Krajem 14. veka oblast Balčika je pala pod vlast Osmanlija, koji vladaju oblašću 5 vekova.</s><s>1878. godine grad je postao deo savremene bugarske države.</s><s>Naselje postoje ubrzo središte okupljanja za sela u okolini, sa više javnih ustanova i trgovištem.</s><s>Između dva svetska rata Balčik je bio u sastavu Rumunije, kada je bio omiljeno letovalište rumunske kraljevske porodice.</s>

<s>Stanovništvo 
Po procenama iz 2007. godine Balčik je imao oko 13.000 stanovnika.</s><s>Ogromna većina gradskog stanovništva su etnički Bugari.</s><s>Ostatak su mahom Romi.</s><s>Poslednjih godina grad raste zbog položaja na moru i bugarskoj rivijeri.</s>

<s>Pretežan veroispovest mesnog stanovništva je pravoslavlje.</s>

<s>Galerija slika</s>

<s>Spoljašnje veze</s>

<s>www.balchik.bg Zvanična stranica Balčika</s>

<s>Gradovi u Bugarskoj</s>

